**Osnovna škola Ante Anđelinović, Sućuraj**

**Trg Park 5**

**Sućuraj**

KLASA: 602-02/20-01/04

URBROJ: 2128-28-01-20-2

Sućuraj, 11. svibnja 2020. godine

Na temelju članka 7. stavka 2. Zakona o radu (NN 93/14, 127/17 i 98/19) i Odluci Vlade RH o načinu izvođenja nastave u osnovnim i srednjim školama kao i na visokim učilištima te obavljanju redovnog rada ustanova predškolskog odgoja i obrazovanja donesenoj na sjednici Vlade RH dana 7. 5. 2020. godine, ravnateljica Osnovne škole Ante Anđelinović, Sućuraj donosi

**O D L U K U**

**o načinu izvođenja nastave i obavljanju redovnog rada škole**

I.

Ovom Odlukom se, u uvjetima proglašene epidemije na području Republike Hrvatske,

uređuje način izvođenja nastave u Osnovnoj školi Ante Anđelinović, Sućuraj, kao i obavljanje redovnog rada škole.

II.

Za učenike razredne nastave od I. - IV. razreda u Osnovnoj školi Ante Anđelinović, Sućuraj, nastava će se provoditi mješovitim modelom, dijelom kao oblik nastave koju učenici pohađaju u školi, a dijelom kao nastava na daljinu.

III.

Za učenike V. - VIII. razreda nastava se organizira kao nastava na daljinu.

IV.

Radnici koji obavljaju poslove učitelja razredne nastave redovan rad će obavljati u prostorijama škole u skladu s nalogom ravnatelja kao poslodavca koji je dužan organizirati rad školske ustanove u suradnji s Ministarstvom znanosti i obrazovanja na način da se nesmetano odvija nastava.

V.

Učitelji predmetne nastave nastavljaju obavljati rad od kuće kao nastavu na daljinu.

VI.

Administrativno osoblje (tajnik i voditeljica računovodstva ) te pomoćno - tehničko osoblje (spremač i spremačica) redovan rad će obavljati u prostorijama škole.

VII.

Ravnatelj i ostali radnici škole dužni su pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu od 29. travnja 2020. godine te Preporuka Ministarstva znanosti i obrazovanja za organizaciju rada u razrednoj nastavi i uputa za vrednovanje i ocjenjivanje u mješovitom modelu nastave od 30. travnja 2020. godine.

VIII.

Stupanjem na snagu ove Odluke prestaje važiti, Odluka o obavljanju rada kod kuće KLASA: 602-02/20-01/04 URBROJ: 2128-28-01-20-1 od 20.ožujka 2020.godine

IX

Ova Odluka stupa na snagu danom donošenja i primjenjuje se do opoziva. 11. svibnja 2020. godine. Ova Odluka objavljuje na oglasnoj ploči i mrežnim stranicama Škole.

Ravnateljica:

Tina Mihaljević, prof.